title: Miguel de Cervantes
text: Beliraskeus, tir mivraves. Moni 1568 va yon taneaf blok suter, icde awalkera ke Elisabeth de Valois, i ke toleaf kurenik ke Felipe II gazik ke Espana. Voxen vazafa yawara anton tid, ise Cervantes koe ervoeba taneon ektuwer. Bak 1569, koe Roma va yasapa joawesa va Papik kozanir. Va Italia exuler ise, belison va yon pulukaf is milugalaf italiaf suterusik, va suterotafa ravera tukotrar. Bak 1571 va Lepante totameld kev turkik paker, viele va taltenuba drasur, nume va nubiskik ke Lepante toriyolt di zilur. Arti balemda, dimlapison va Espana, Cervantes gan yon tcordik ke Barbaria ( Lentefa Afrika ) zo gulder aze ko Jazaira gralometenon zo star, keson da kev inafa tunuyara paxay di zo doder. Batinde alubdon zavzar flintaf.